Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. «Коммерциялық емес ұйымдар туралы» 2001 жылғы 16 қаңтардағы Қазақстан Республикасының Заңына:

41-бап мынадай мазмұндағы 6-тармақпен толықтырылсын:

«6. Қаржы мониторингі жөніндегі уәкілетті орган қылмыстық жолмен алынған кірістерді заңдастыру (жылыстату), терроризмді қаржыландыру және жаппай қырып-жою қаруын таратуды қаржыландыру тәуекелдерін анықтау тұрғысынан коммерциялық емес ұйымдардың күдікті операцияларына талдау және мониторинг жүргізеді.».

2. «Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы» 2009 жылғы
28 тамыздағы Қазақстан Республикасының Заңына:

1) 1-бапта:

7) тармақша «операциялар» деген сөзден кейін «және клиенттің қызметі» деген сөздермен толықтырылсын;

мынадай мазмұндағы 12-2) және 12-3) тармақшалармен толықтырылсын:

«12-2) тәуекелдерді секторлық бағалау – қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын таратуды қаржыландыруға қарсы іс-қимыл жасау мақсатында қаржы мониторингі субъектілерінің құралдары мен көрсетілетін қызметтерін пайдалануға бейімділігі тұрғысынан Қазақстан Республикасы қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы заңнамасын қаржы мониторингі субъектілерінің сақтауын бақылауды өз құзыреті шегінде жүзеге асыратын Қазақстан Республикасының мемлекеттік органдары жүргізетін бағалау;

12-3) тәуекелдерді ұлттық бағалау – Қазақстан Республикасында қылмыстық жолмен алынған кірістерді заңдастыру (жылыстату), терроризмді қаржыландыру және жаппай қырып-жою қаруын таратуды қаржыландыру қатері мен мүмкіндіктерінің деңгейлерін жиналған деректерді елдік деңгейде талдау әдісімен айқындау;»;

мынадай мазмұндағы 18) тармақшамен толықтырылсын:

«18) қаржы мониторингіне жататын клиенттің күдікті қызметі:

қаржы мониторингі субъектісін ішкі бақылау қағидаларына, сондай-ақ уәкілетті орган бекіткен белгілерге сәйкес клиенттің өз қызметін қылмыстық жолмен алынған кірістерді заңдастыру (жылыстату) және терроризмді қаржыландыру үшін пайдаланатыны туралы күдіктілік өлшемшартын қамтитын клиенттің қызметі;

қаржы мониторингі субъектісінде операция жасау үшін пайдаланылатын ақшаның және (немесе) өзге мүліктің қылмыстық жолмен алынған кірістерді заңдастыру (жылыстату) және терроризмді қаржыландыру жолымен алынған кіріс болып табылатыны туралы күдік туындайтын ақшамен және (немесе) өзге де мүлікпен жасалатын операциялар.»;

2) 3-баптың 1-тармағында:

2) тармақша «биржалар» деген сөзден кейін «, қаржы құралдарымен мәмілелер бойынша клирингтік қызметті жүзеге асыратын ұйымдар» деген сөздермен толықтырылсын;

мынадай мазмұндағы 2-1) тармақшамен толықтырылсын:

«2-1) өз қызметін тауар биржасында жүзеге асыратын және биржалық тауарлармен мәмілелер жасайтын биржалық брокерлер, сондай-ақ тауар биржаларының клирингтік орталықтары (ұйымдары);»;

18) тармақша алып тасталсын;

20) тармақшадағы «тұлғалар жатады.» деген сөздер «тұлғалар;» деген сөзбен ауыстырылып, мынадай мазмұндағы 21) және 22) тармақшалармен толықтырылсын:

«21) «Азаматтарға арналған үкімет» мемлекеттік корпорациясы;

22) ұялы байланыс операторлары жатады.»;

3) 4-баптың 1-тармағында:

1) тармақша мынадай редакцияда жазылсын:

«1) егер операция сомасы 1000000 теңгеге тең немесе одан асатын болса не 1000000 теңгеге баламалы шетел валютасындағы сомаға тең немесе одан асатын болса және осы операция өзінің сипаты бойынша ойын мекемелерінде бәс тігу, құмар ойындар және лотерея өткізу нәтижелері бойынша қолма-қол ақшалай және (немесе) қолма-қол ақшасыз нысанда, оның ішінде электрондық нысанда ұтыс алуға жататын болса;»;

2) тармақшада:

үшінші абзац мынадай редакцияда жазылсын:

«зергерлік бұйымдарды қолма-қол ақшалай және (немесе) қолма-қол ақшасыз нысанда сатып алу-сату;»;

мынадай мазмұндағы бесінші және алтыншы абзацтармен толықтырылсын:

«мәдени құндылықтарды қолма-қол ақшалай нысанында сатып алу (сату), мәдени құндылықтарды Қазақстан Республикасына әкелу не Қазақстан Республикасынан әкету;

цифрлық активтермен жасалатын операциялар;»;

5) тармақшаның екінші абзацы алып тасталсын;

8) тармақшадағы «қатысты болса, қаржы мониторингіне жатады.» деген сөздер «қатысты болса;» деген сөздермен ауыстырылып, мынадай мазмұндағы 9) және 10) тармақшалармен толықтырылсын:

«9) егер операция сомасы 50000000 теңгеге тең немесе одан асатын болса не 50000000 теңгеге баламалы шетел валютасындағы сомаға тең немесе одан асатын болса және осы операция өзінің сипаты бойынша мынадай операция түрлерінің біріне жататын болса:

операцияны жасау нәтижесі жылжымалы мүлікке меншік құқығының ауысуы болып табылатын жылжымалы мүлікті сатып алу-сату;

мыналарды:

аффинирленген алтынды Қазақстан Республикасының Ұлттық Банкіне өткізу және бағалы металдардың эталондық үлгілерін сатып алу жөніндегі мәмілелерді;

жер қойнауын пайдаланушылардан өндіруге арналған лицензия негізінде өндірілген бағалы металдарды сатып алу жөніндегі мәмілелерді;

бағалы металдарды Қазақстан Республикасының Ұлттық Банкіне сатумен байланысты мәмілелерді қоспағанда, бағалы металдар мен асыл тастарды қолма-қол ақшалай немесе қолма-қол ақшасыз нысанында сатып алу-сату;

10) егер тауар биржасында өткізілген биржалық тауарлармен мәміле бойынша операция сомасы 500000000 теңгеге тең немесе одан асатын болса не 500000000 теңгеге баламалы шетел валютасындағы сомаға тең немесе одан асатын болса және клиент қолма-қол ақша немесе қолма-қол ақшасыз нысанда жасаса, қаржы мониторингіне жатады.»;

4) 5-бапта:

3-тармақтың 2-2) тармақшасының жетінші абзацы мынадай редакцияда жазылсын:

«Клиент іскерлік қатынастарды қылмыстық жолмен алынған кірістерді заңдастыру (жылыстату) немесе терроризмді қаржыландыру және жаппай қырып-жою қаруын таратуды қаржыландыру мақсатында пайдаланады деген күдік болған жағдайларды қоспағанда, егер клиент Қазақстан Республикасының мемлекеттік органы, бағалы қағаздар нарығының кәсіби қатысушысы, сақтандыру ұйымы болса, банктер, сақтандыру ұйымдары, қор биржалары, қаржы құралдарымен мәмілелер бойынша клирингтік қызметті жүзеге асыратын ұйымдар, орталық депозитарий осы Заңның 1-бабы 3) тармақшасының төртінші абзацында аталған тұлға туралы мәліметтерді анықтамауға және тіркемеуге құқылы;»;

5-тармақтың үшінші бөлігі «2),» деген цифрдан кейін «2-1),» деген цифрлармен толықтырылсын;

9-тармақтың бірінші бөлігіндегі «2)» деген цифрдан кейін «(тауар биржаларын қоспағанда)» деген сөздер алып тасталсын;

5) 8-бапта;

1-тармақтың 2) тармақшасы мынадай редакцияда жазылсын:

«2) жария лауазымды адамның қылмыстық жолмен алынған кірістерді заңдастыру (жылыстату), терроризмді қаржыландыру және жаппай қырып-жою қаруын таратуды қаржыландыру жағдайларына қатыстылығына байланысты оның беделін бағалауды жүзеге асыруға;»;

6) 9-баптың бірінші бөлігінің 1) тармақшасы мынадай редакцияда жазылсын:

«1) жалпыға бірдей қолжетімді ақпарат негізінде респондент-шетелдік қаржы ұйымының беделі және қызмет сипаты, соның ішінде ол тіркелген елдің қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын таратуды қаржыландыруға қарсы іс-қимыл жөніндегі заңнамасын бұзғаны үшін
оған қатысты тергеп-тексеру жүргізілгені және оған санкция
қолданылғаны туралы мәліметтер жинауды жүзеге асыруға және оларды құжаттық тіркеуге;»;

7) 10-бапта:

2-тармақтың екінші бөлігі «терроризмді қаржыландыруға» деген сөздерден кейін «және жаппай қырып-жою қаруын таратуды қаржыландыруға» деген сөздермен толықтырылсын;

3-2-тармақтың екінші бөлігі «ақша аударымдары» деген сөздерден кейін «және (немесе) төлемдер» деген сөздермен толықтырылсын;

8) мынадай мазмұндағы 10-1-баппен толықтырылсын:

«10-1-бап. Қаржы мониторингіне жататын күдікті қызмет туралы мәліметтер мен ақпаратты жинау

Қаржы мониторингі субъектілері уәкілетті органға қаржы мониторингіне жататын күдікті қызмет туралы мәліметтер мен ақпаратты ұсынады, онда операцияға қатысушылар туралы ақпаратты қоса алғанда, қаржы мониторингі субъектісі, операция, күдікті қызметті айқындау белгісі туралы ақпарат, қаржы мониторингіне жататын күдікті қызмет жөніндегі қосымша ақпарат қамтылады.

Қаржы мониторингіне жататын күдікті қызмет туралы мәліметтер
мен ақпаратты қаржы мониторингі субъектілері клиенттің
қызметі күдікті деп танылған күннен кейінгі 3 (үш) жұмыс күнінен кешіктірмей ұсынады.

Қаржы мониторингі субъектілерінің қаржы мониторингіне жататын күдікті қызмет туралы мәліметтер мен ақпаратты ұсыну тәртібін
және күдікті қызметті айқындау белгілерін уәкілетті орган қаржы мониторингі субъектілерінің Қазақстан Республикасының қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы заңнамасын сақтауына өз құзыреті шегінде мемлекеттік бақылауды жүзеге асыратын мемлекеттік органдармен келісу бойынша айқындайды.»;

9) 11-бапта:

3-тармақтың бірінші бөлігінің бірінші абзацы «терроризмді қаржыландыру» деген сөздерден кейін «, жаппай қырып-жою қаруын таратуды қаржыландыру» деген сөздермен толықтырылсын;

3-1-тармақтың екінші абзацындағы «және терроризмді қаржыландыру» деген сөздер «, терроризмді қаржыландыру және жаппай қырып-жою қаруын таратуды қаржыландыру» деген сөздермен ауыстырылсын;

3-2-тармақта:

екінші абзацтағы «2)» деген цифрдан кейінгі «(тауар биржаларын қоспағанда)» деген сөздер алып тасталсын;

төртінші және бесінші абзацтар мынадай редакцияда жазылсын:

«осы Заңның [3-бабы](http://10.61.42.188/kaz/docs/Z090000191_%22%20%5Cl%20%22z15) 1-тармағының 6), 9), 10) және 20) тармақшаларында көзделген қаржы мониторингі субъектілері үшін уәкілетті органмен келісу бойынша тиісті мемлекеттік орган;

осы Заңның 3-бабы 1-тармағының 2-1), 7), 8), 13), 15), 16), 18), 21) және 22) тармақшаларында көзделген қаржы мониторингі субъектілері үшін уәкілетті орган;»;

мынадай мазмұндағы 5-1-тармақпен толықтырылсын:

«5-1. Қаржы мониторингі субъектілерінің және олардың қызметкерлерінің уәкілетті органнан ақшамен және (немесе) өзге мүлікпен күдікті операциялар жасайтын ұйымдар мен тұлғалардың тізбесін алғаны туралы клиенттерге және өзге де тұлғаларға хабарлауға құқығы жоқ.»;

10) 11-1-бап мынадай редакцияда жазылсын:

«11-1-бап. Қылмыстық жолмен алынған кірістерді заңдастыру (жылыстату), терроризмді қаржыландыру және жаппай қырып-жою қаруын таратуды қаржыландыру тәуекелдерін бағалау

1. Қылмыстық жолмен алынған кірістерді заңдастыру (жылыстату), терроризмді қаржыландыру және жаппай қырып-жою қаруын таратуды қаржыландыру тәуекелдерін бағалау Қазақстан Республикасында қылмыстық жолмен алынған кірістерді заңдастырудың (жылыстатудың), терроризмді қаржыландырудың және жаппай қырып-жою қаруын таратуды қаржыландырудың қатерлері мен осалдықтарын айқындау, қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын таратуды қаржыландыруға қарсы іс-қимыл жөніндегі шараларды іске асырудағы кемшіліктерді айқындау мақсатында жүргізіледі.

2. Тәуекелдерді бағалау тәуекелдерді ұлттық бағалаудан және тәуекелдерді секторлық бағалаудан тұрады.

Тәуекелдерді ұлттық бағалауды уәкілетті орган Қылмыстық жолмен алынған кірістерді заңдастыру (жылыстату), терроризмді қаржыландыру және жаппай қырып-жою қаруын таратуды қаржыландыру тәуекелдеріне ұлттық бағалау жүргізу қағидаларының негізінде жүргізеді.

Тәуекелдерді секторлық бағалауды қаржы мониторингі субъектілерінің Қазақстан Республикасының қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы заңнамасын сақтауын бақылауды өз құзыреті шегінде жүзеге асыратын Қазақстан Республикасының мемлекеттік органдары тәуекелдерге секторлық бағалау жүргізу әдіснамасы негізінде жүргізеді. Бағалауды жүргізген мемлекеттік орган тәуекелдерді секторлық бағалау әдіснамасын уәкілетті органмен келісу бойынша әзірлейді.

3. Қылмыстық жолмен алынған кірістерді заңдастыру (жылыстату), терроризмді қаржыландыру және жаппай қырып-жою қаруын таратуды қаржыландыру тәуекелдеріне ұлттық бағалау жүргізу қағидаларын уәкілетті орган бекітеді.

Қылмыстық жолмен алынған кірістерді заңдастыру (жылыстату), терроризмді қаржыландыру және жаппай қырып-жою қаруын таратуды қаржыландыру тәуекелдерін ұлттық бағалау үшін мемлекеттік органдардан
және қаржы мониторингі субъектілерінен деректерді жинау әдіснамасын уәкілетті орган бекітеді.

Қазақстан Республикасының Үкіметі тәуекелдерге ұлттық бағалау жүргізудің қорытындылары бойынша қылмыстық жолмен алынған кірістерді заңдастыру (жылыстату), терроризмді қаржыландыру және жаппай
қырып-жою қаруын таратуды қаржыландыру тәуекелдерін төмендетуге бағытталған шараларды бекітеді.

4. Қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын
таратуды қаржыландыруға қарсы іс-қимыл саласындағы мемлекеттік
саясатты іске асыру жөніндегі шараларды әзірлеу, олардың тиімділігін
арттыру, сондай-ақ кірістерді заңдастыру (жылыстату),
терроризмді қаржыландыру және жаппай қырып-жою қаруын
таратуды қаржыландыру тәуекелдерін төмендетуге бағытталған
шараларды үйлестіру мақсатында уәкілетті орган Қылмыстық жолмен
алынған кірістерді заңдастырудың (жылыстатудың), терроризмді
қаржыландырудың және жаппай қырып-жою қаруын таратуды қаржыландырудың алдын алу мәселелері жөніндегі ведомствоаралық кеңес құрады.

Қылмыстық жолмен кірістерді заңдастырудың (жылыстатудың), терроризмді қаржыландырудың және жаппай қырып-жою қаруын
таратуды қаржыландырудың алдын алу мәселелері жөніндегі
ведомствоаралық кеңес құрамына келісу бойынша Қазақстан Республикасының құқық қорғау және арнаулы мемлекеттік органдарының,
сондай-ақ осы Заңға сәйкес қылмыстық жолмен алынған кірістерді
заңдастыруға (жылыстатуға), терроризмді қаржыландыруға
және жаппай қырып-жою қаруын таратуды қаржыландыруға қарсы
іс-қимылды жүзеге асыратын мемлекеттік органдардың өкілдері кіреді.

Қылмыстық жолмен алынған кірістерді заңдастырудың (жылыстатудың), терроризмді қаржыландырудың және жаппай қырып-жою қаруын
таратуды қаржыландырудың алдын алу мәселелері жөніндегі ведомствоаралық кеңестің ережесі мен құрамын уәкілетті орган бекітеді.

5. Қылмыстық жолмен алынған кірістерді заңдастырудың (жылыстатудың), терроризмді қаржыландырудың және жаппай
қырып-жою қаруын таратуды қаржыландырудың алдын алу
мәселелері жөніндегі ведомствоаралық кеңес мемлекеттік органдарға кірістерді заңдастыру (жылыстату), терроризмді қаржыландыру және жаппай
қырып-жою қаруын таратуды қаржыландыру тәуекелдерін азайту бойынша ұсынымдар жіберуге, сондай-ақ осындай ұсынымдардың іске асырылу нәтижелерін бағалауға құқылы.

Қылмыстық жолмен алынған кірістерді заңдастырудың (жылыстатудың), терроризмді қаржыландырудың және жаппай қырып-жою қаруын
таратуды қаржыландырудың алдын алу мәселелері жөніндегі ведомствоаралық кеңес Ақшаны жылыстатуға қарсы күрестің қаржылық шараларын
әзірлеу тобының (ФАТФ) үндеулерін қарайды және Ақшаны жылыстатуға
қарсы күрестің қаржылық шараларын әзірлеу тобы (ФАТФ) айқындаған кірістерді заңдастырудың (жылыстатудың), терроризмді қаржыландырудың
және жаппай қырып-жою қаруын таратуды қаржыландырудың тәуекелдерін
азайту жөніндегі шаралар туралы шешім қабылдайды.

Уәкілетті орган Ақшаны жылыстатуға қарсы күрестің қаржылық шараларын әзірлеу тобы (ФАТФ) айқындаған қылмыстық жолмен алынған кірістерді заңдастыру (жылыстату), терроризмді қаржыландыру және
жаппай қырып-жою қаруын таратуды қаржыландыру тәуекелдерін азайту бойынша шаралар туралы шешімді қаржы мониторингі субъектілерінің
назарына жеткізеді.

6. Қылмыстық жолмен алынған кірістерді заңдастырудың (жылыстатудың), терроризмді қаржыландырудың және жаппай қырып-жою қаруын таратуды қаржыландырудың алдын алу
мәселелері жөніндегі ведомствоаралық кеңес қылмыстық жолмен алынған кірістерді заңдастыру (жылыстату), терроризмді қаржыландыру
және жаппай қырып-жою қаруын таратуды қаржыландыру тәуекелдерін ұлттық бағалау жөніндегі есепті қарайды және мақұлдайды, сондай-ақ қылмыстық
 жолмен алынған кірістерді заңдастыру (жылыстату), терроризмді қаржыландыру және жаппай қырып-жою қаруын таратуды қаржыландыру тәуекелдерін ұлттық бағалау жөніндегі есептен жариялануға жататын ақпаратты айқындайды.

Уәкілетті орган тиісті мемлекеттік органдарға қылмыстық жолмен
алынған кірістерді заңдастыру (жылыстату), терроризмді қаржыландыру және жаппай қырып-жою қаруын таратуды қаржыландыру тәуекелдерін ұлттық бағалау жөніндегі есепті жолдайды, сондай-ақ қылмыстық жолмен алынған кірістерді заңдастыру (жылыстату), терроризмді қаржыландыру және жаппай қырып-жою қаруын таратуды қаржыландыру тәуекелдерін ұлттық бағалау жөніндегі есептен жариялануға жататын ақпаратты өзінің интернет-ресурсында орналастырады.

7. Қаржы мониторингі субъектілері қылмыстық жолмен алынған
кірістерді заңдастыру (жылыстату), терроризмді қаржыландыру және жаппай қырып-жою қаруын таратуды қаржыландыру тәуекелдерін ұлттық
бағалау жөніндегі есептен жарияланған ақпаратты, сондай-ақ ішкі бақылау қағидаларына енгізілген бағдарламаларды іске асыру кезінде уәкілетті орган осы Заңның 16-бабының 2-1) тармақшасына сәйкес жасаған адамдардың тізімдерін ескереді.

Қаржы мониторингі субъектілері:

1) технологиялық жетістіктерді пайдалану тәуекелін қоса алғанда, қылмыстық жолмен алынған кірістерді заңдастыру (жылыстату), терроризмді қаржыландыру және жаппай қырып-жою қаруын таратуды
қаржыландыру тәуекелдерін ұлттық бағалау нәтижелерін бағалауға, айқындауға, құжаттамалық тіркеуге және жаңартуға;

2) қылмыстық жолмен алынған кірістерді заңдастыру
(жылыстату), терроризмді қаржыландыру және жаппай қырып-жою қаруын таратуды қаржыландыру тәуекелдерін басқару және кірістерді
заңдастыру (жылыстату), терроризмді қаржыландыру және жаппай қырып-жою қаруын таратуды қаржыландыру тәуекелдерін азайту бойынша
бақылау шараларын, рәсімдерді әзірлеуге;

3) өз клиенттерін қылмыстық жолмен алынған кірістерді заңдастыру (жылыстату), терроризмді қаржыландыру және жаппай қырып-жою қаруын таратуды қаржыландыру тәуекелінің дәрежесін, сондай-ақ осы Заңның
16-бабының 2-1-тармағына сәйкес уәкілетті органнан алынған ақпараттар мен мәліметтерді ескере отырып сыныптауға міндетті.»;

11) 12-бапта:

5-тармақтың 5-1) тармақшасы мынадай редакцияда жазылсын:

«5-1) терроризмді және экстремизмді қаржыландыруға
байланысты ұйымдар мен тұлғалардың тізбесінен қылмыстық жазасын өтеген, бірақ соттылығын өтеу немесе алу мерзімі әлі басталмаған адамды алып тастау туралы Қазақстан Республикасының құқық қорғау немесе арнаулы мемлекеттік органдарының оң қорытындысы негізінде Қазақстан Республикасының Бас прокуратурасы жасайтын жеке тұлғалардың тізімі негіз болып табылады.

Терроризмді және экстремизмді қаржыландыруға байланысты
ұйымдар мен тұлғалардың тізбесінен қылмыстық жазасын өтеген, бірақ соттылығын өтеу немесе алу мерзімі әлі басталмаған жеке тұлғаны алып тастау туралы Қазақстан Республикасы құқық қорғау немесе арнаулы мемлекеттік органдарының қорытындысын дайындау тәртібі Қазақстан Республикасының құқық қорғау және арнаулы мемлекеттік органдары мен уәкілетті органның бірлескен нормативтік құқықтық актісінде айқындалады;»;

5-1-тармақ мынадай редакцияда жазылсын:

«5-1. Уәкілетті орган дереу, бірақ ұйымды немесе
жеке тұлғаны терроризмді және экстремизмді қаржыландыруға
байланысты ұйымдар мен тұлғалар тізбесінен алып тастау туралы шешім қабылданған күннен бастап бір жұмыс күнінен кешіктірмей тұлғаны
осы тізбеден шығарады және ақшамен және (немесе) өзге мүлікпен
операцияны тоқтата тұру мерзімін тоқтату туралы қаржы мониторингі субъектілеріне, мемлекеттік органдар мен ұйымдарға оны өзінің интернет-ресурсында орналастыру арқылы хабар береді.»;

7-тармақта:

бірінші бөлік мынадай редакцияда жазылсын:

«7. Терроризмді және экстремизмді қаржыландыруға
байланысты ұйымдар мен тұлғалардың тізбесіне қате енгізілген не көрсетілген
тізбеден алып тастауға жататын, бірақ одан алып тасталмаған ұйымдар
мен жеке тұлғалар өздерін көрсетілген тізбеден алып тастау туралы жазбаша уәжді өтінішпен уәкілетті органға жүгінеді.».;

екінші бөліктің бірінші абзацы «өтінішті» деген сөзден кейін «құқық қорғау және арнаулы мемлекеттік органдармен бірлесіп,» деген сөздермен толықтырылсын;

12) 12-1-баптың 5-тармағының үшінші бөлігі мынадай редакцияда жазылсын:

«Уәкілетті орган дереу, бірақ Біріккен Ұлттар Ұйымы Қауіпсіздік Кеңесі комитетінің осы тармақтың бірінші бөлігінде көрсетілген өтінішті қанағаттандыру туралы шешімін алған күннен бастап бір жұмыс күнінен кешіктірмей мемлекеттік органдар мен ұйымдарға тиісті хабарлама жіберу арқылы, ал қаржы мониторингі субъектілеріне өзінің интернет-ресурсында оны орналастыру арқылы хабар береді.»;

13) 12-2-баптың 2-тармағы «олар» деген сөзден кейін «дереу, бірақ анықталған кезден бастап бір жұмыс күнінен кешіктірмей» деген сөздермен толықтырылсын;

14) 16-бапта:

5-1) тармақшаның бірінші бөлігі мынадай редакцияда жазылсын:

«5-1) жеке, заңды тұлғалардың және заңды тұлға құрмайтын
шетелдік құрылымдардың қызметі қылмыстық жолмен алынған кірістерді заңдастыруға (жылыстатуға), терроризмді қаржыландыруға
және (немесе) жаппай қырып-жою қаруын таратуды қаржыландыруға байланысты деп пайымдауға негіздер болған кезде Қазақстан Республикасының құқық қорғау және арнаулы мемлекеттік органдарына олардың құзыретіне сәйкес ақпарат жібереді және бұл туралы Қазақстан Республикасының Бас прокуратурасын хабардар етеді.»;

13-5) тармақша мынадай редакцияда жазылсын:

«13-5) осы Заңның 3-бабы 1-тармағының 2-1), 7) (адвокаттарды қоспағанда), 13), 15), 16), 21) және 22) тармақшаларында көрсетілген қаржы мониторингі субъектілерінің, сондай-ақ бухгалтерлік есепке алу саласында
кәсіпкерлік қызметті жүзеге асыратын бухгалтерлік ұйымдардың
және кәсіби бухгалтерлердің Қазақстан Республикасының қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы заңнамасын сақтауын мемлекеттік бақылауды Қазақстан Республикасының Кәсіпкерлік кодексіне сәйкес жоспардан тыс тексеру, қаржы мониторингі субъектісіне
(бақылау объектісіне) бару арқылы профилактикалық бақылау нысанында жүзеге асырады;»;

13-7) тармақша мынадай редакцияда жазылсын:

«13-7) Қазақстан Республикасының Президенті бекітетін жария лауазымды адамдардың тізбесіне кіретін жария лауазымды адамдардың, олардың жұбайларының (зайыптарының) және жақын туыстарының тізімін жүргізеді және оны жүргізу тәртібін айқындайды;»;

15) 17-баптың 1-тармағы мынадай мазмұндағы 2-1) және 2-2) тармақшалармен толықтырылсын:

«2-1) терроризмді, экстремизмді қаржыландыруға және жаппай қырып-жою қаруын таратуды қаржыландыруға қатысы болуы
мүмкін ұйымдарды және (немесе) жеке тұлғаларды іріктеу өлшемшарттарын бекітуге;

2-2) терроризмді, экстремизмді, жаппай қырып-жою қаруын таратуды қаржыландыру белгілері бар операцияларға қатысы бар тұлғалардың тізімдерін
жасауға және оны өз құзыреті шегінде көрсетілген санаттағы тұлғалардың қызметіне терроризмді, экстремизмді, жаппай қырып-жою қаруын таратуды қаржыландыру тәуекелдерін айқындау тұрғысынан талдау және мониторинг жүргізу үшін мемлекеттік органдарға, қаржы мониторингі субъектілеріне жолдауға;»;

16) 18-бапта:

тақырыптағы «мемлекеттік органдарымен» деген сөздерден кейін «және АХҚО-ның Қаржылық қызметтер көрсетуді реттеу жөніндегі комитетімен» деген сөздермен толықтырылсын;

1-тармақ мынандай редакцияда жазылсын:

«1. Қаржы мониторингі субъектілерінің Қазақстан Республикасының қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын таратуды
қаржыландыруға қарсы іс-қимыл туралы заңнамасын сақтауын бақылауды өз құзыреті шегінде жүзеге асыратын Қазақстан Республикасының мемлекеттік органдары:

1) қаржы мониторингін және қылмыстық жолмен алынған кірістерді заңдастыруға (жылыстатуға), терроризмді қаржыландыруға және жаппай қырып-жою қаруын таратуды қаржыландыруға қарсы іс-қимылды жүзеге
асыру үшін уәкілетті органға қажетті ақпаратты, мәліметтер мен құжаттарды беруге;

2) Қазақстан Республикасының қылмыстық жолмен алынған
кірістерді заңдастыруға (жылыстатуға), терроризмді қаржыландыруға
және жаппай қырып-жою қаруын таратуды қаржыландыруға қарсы
іс-қимыл туралы заңнамасының бұзылғаны туралы уәкілетті органның хабарламасын қарауға және қабылданған шаралар туралы уәкілетті органға Қазақстан Республикасының заңнамасында белгіленген мерзімде хабарлауға.

3) өз қызметі процесінде алынған, қызметтік, коммерциялық, банктік немесе заңмен қорғалатын өзге де құпияны құрайтын ақпаратты, мәліметтер
мен құжаттарды сақтаудың, қорғаудың тиісті режимін және олардың сақталуын қамтамасыз етуге;

4) бақылау функцияларын жүзеге асыру процесінде адам мен азаматтың,
заңды тұлғалардың және мемлекеттің құқықтары мен заңды мүдделерінің сақталуын қамтамасыз етуге;

5) бақылау субъектілерін (объектілерін) іріктеу кезінде қылмыстық жолмен алынған кірістерді заңдастыру (жылыстату), терроризмді қаржыландыру
және жаппай қырып-жою қаруын таратуды қаржыландыру тәуекелдерін бағалау есебінен алынған ақпаратты ескеруге міндетті.»;

2-тармақтың 6) тармақшасы мынадай редакцияда жазылсын:

«6) уәкілетті орган белгілеген нысан бойынша және мерзімдерде
уәкілетті органға жыл сайын осындай ақпарат бере отырып, қылмыстық жолмен
алынған кірістерді заңдастыру (жылыстату), терроризмді қаржыландыру және жаппай қырып-жою қаруын таратуды қаржыландыру тәуекелдерін анықтау тұрғысынан қаржы мониторингі субъектілерінің қызметіне талдауды
және мониторингті өз құзыреті шегінде жүргізуге, Қазақстан Республикасының қылмыстық жолмен алынған кірістерді заңдастыруға (жылыстатуға)
және терроризмді қаржыландыруға қарсы іс-қимыл туралы заңнамасын қолдану практикасын жинақтап қорытуға және оны жетілдіру жөнінде
ұсыныстар енгізуге міндетті.»;

мынадай мазмұндағы 2-1-тармақпен толықтырылсын:

«2-1. АХҚО-ның Қаржылық қызметтер көрсетуді реттеу жөніндегі комитеті «Астана» халықаралық қаржы орталығы туралы» Қазақстан Республикасының Конституциялық заңында көзделген құзырет шеңберінде
осы баптың 2-тармағында көзделген талаптарды орындауға міндетті.».

2-бап. Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының**

 **Президенті**